Bo Westergaard blev rutinemæssigt dopingtestet ved et løb i Skive den 26. april. Resultaterne viste spor af stoffet Sibutramin, som er på Antidoping Danmarks liste over ulovlige stoffer. Aalborg-træneren er kendt for løbe og cykle meget, og for 14 dage siden gennemførte han blandt andet et halvmaraton. Det var i forbindelse med træningen, at han havde købt stoffet på nettet. - Jeg har flere gange brugt forskellige produkter i forbindelse med min træning, blandt andet Gerimax Ginseng, og det har aldrig givet mig problemer. Jeg havde så via en canadisk hjemmeside fundet et nyt middel, der var beskrevet som et 100 procent naturprodukt, siger Bo Westergaard til travoggalop.dk. Ifølge Bo Westergaard indeholdt emballagen ingen oplysninger om, at stoffet Sibutramin fandtes i præparatet.

Referat:
Den nordjyske travtræner Bo Westergaard er blevet udelukket i 14 dage for brug af doping, det skriver travoggalop.dk